Държавен вестник, бр. 68, 2010 г., стр. 85

БРОЙ  68	
Д Ъ Р Ж А В Е Н  В Е С Т Н И К 	
СТР.  85  
Заключителни разпоредби
§ 1. Указания по прилагането на тази наредба 
се дават от министъра на здравеопазването.
§ 2. Контролът по изпълнение на наредба­
та се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения.
§ 3. За нарушение или неизпълнение на 
задълженията по тази наредба виновните лица 
се наказват по реда на Закона за лечебните 
заведения и Закона за здравето.
§ 4. Наредбата се издава на основание чл. 6, 
ал. 1 от Закона за лечебните заведения.
Министър: А.-М. Борисова
Приложение 
към член единствен
МЕДИЦИНСКИ СТАНДАРТ 
„ПРОФЕСИОНАЛНИ БОЛЕСТИ“ 
Обект на този стандарт е специалността „Про­
фесионални болести“. 
Професионалните болести (ПБ) са социално 
значими болести и представляват важен дял от 
общественото здравеопазване.
І. Основна характеристика на медицинската 
специалност „Професионални болести“
1. Дефиниция, основни цели и задачи
Специалността „Професионални болести“ 
изучава болестите, предизвикани изцяло или пре­
имуществено от вредното действие на рисковите 
фактори на работната среда и трудовия процес, 
диагностиката, диференциалната диагноза, лече­
нието и експертизата им, указани в Списък на 
професионалните болести, приет с ПМС № 175 
от 2008 г. (ДВ, бр. 66 от 2008 г.) и Наредбата за 
реда за съобщаване, регистриране, потвърждава­
не, обжалване и отчитане на професионалните 
болести, приета с ПМС № 168 от 2008 г. (ДВ, 
бр. 65 от 2008 г.). 
Медицинската специалност „Професионални 
болести“ се придобива по реда на действащата 
нормативна уредба (Наредба № 34 от 2006 г. 
за придобиване на специалност в системата на 
здравеопазването, ДВ, бр. 7 от 2007 г.) от лица с 
образователно-квалификационна степен „магистър 
по медицина“. Специалистът по професионални 
болести е лекар, придобил специалност по професи­
онални болести по реда на Наредба № 34 от 2006 г.
Целта на специалността „Професионални бо­
лести“ е усвояване на необходимите теоретични 
знания и практически умения за осъществяване и 
осигуряване на квалифицирано и качествено диаг­
ностициране, лечение, експертиза, рехабилитация 
и профилактика на професионалните болести и 
заболяванията, свързани с работата. 
2. Дефиниране на ключовите елементи на про­
филактичния и диагностично-лечебния процес на 
специалността „Професионални болести“ 
Медицинската специалност „Професионални 
болести“ третира следните елементи:
2.1. Профилактичен процес:
 Ранна диагностика на професионалните 
болести чрез предварителни и периодични ме­
дицински скринингови прегледи на рискови 
контингенти в предприятията, регламентирани 
от законодателството
 Активни взаимодействия със структурите 
по трудова медицина – определяне на рисковите 
контингенти, експонирани на агресивни професи­
онални вредности и здравното им мониториране
 Участие в профилактични програми за про­
фесионално здраве, предвидени в нормативните 
актове по хармонизиране на националното законо­
дателството с изискванията на Европейския съюз 
(ЕС), документите на Международната организа­
ция на труда (МОТ) и стратегиите на Световната 
здравна организация (СЗО)
 Динамично проследяване на предклинични 
професионални увреждания и диагностицирани 
професионални болести
 Прилагане на специализирани хигиенно-дие­
тични режими според професионалната експози­
ция на рискови фактори с оглед повишаване на 
защитните сили на организма.
2.2. Диагностично-лечебен процес:
2.2.1. Диагноза, лечение и рехабилитация на 
професионалните болести, причинени от:
 неорганични и органични химични агенти
 биомеханични (статично физическо усилие и 
динамична физическа работа: физическо натоварва­
не – ръчна работа с тежести, двигателно-монотонна 
работа, работа с голяма скорост,  работна поза и 
др.; пренапрежение на говорния апарат, на зрител­
ния анализатор) и физически фактори (шум – по­
стоянен, променлив, хидродинамичен; локални 
вибрации, предавани по ръката; общи вибрации, 
въздействащи върху цялото човешко тяло; повишено 
или понижено атмосферно налягане; прегряващ 
или преохлаждащ микроклимат; ултравиолетови, 
инфрачервени лъчения; електромагнитни полета; 
лазерни и йонизиращи лъчения – гама-лъчи, рент­
генови лъчи, йонизиращи частици) 
 биологични агенти – бактерии, вируси, па­
разити, гъбички
 минерални прахове и влакна, металсъдържащи 
прахове, аерозоли, газове, дим и пари, материали 
и продукти със сложен състав.
2.2.2. Диагноза, лечение и рехабилитация на 
всички късни форми, усложнения и последици на 
признати професионални болести.
2.2.3. Диагноза и лечение на болести/състоя­
ния, които не са професионално обусловени, но 
са определени като заболявания, свързани с труда.
2.2.4. Медицинска експертиза на професионал­
ните болести: 
 потвърждаване или отхвърляне на професи­
онален характер на заболяванията
 експертиза за професионален характер и 
при настъпила смърт, когато при аутопсия се 
установят данни за заболяване, включено в Спи­
съка на професионалните болести, по искане на 
наследниците и/или органите на предварителното 
производство и съда 
 признаване на причинна връзка за късни 
последици и усложнения, обусловени от призната 
професионална болест, както и установяване на 
пълно излекуване на професионалната болест
 участие в оценката на трайно намалената 
работоспособност, когато е налице професионален 
характер на обсъжданото увреждане 
 съдебномедицинска експертиза при профе­
сионална болест.